CELEX: 32012D0262
Language: ro
Date: 2012-05-16 00:00:00
Title: 2012/262/UE: Decizia de punere în aplicare a Comisiei din 16 mai 2012 de modificare a Deciziei 2008/589/CE de instituire a unui program specific de control și inspecție privind rezervele de cod din Marea Baltică

17.5.2012   
            
            
               RO
            
            
               Jurnalul Oficial al Uniunii Europene
            
            
               L 130/22
            
         DECIZIA DE PUNERE ÎN APLICARE A COMISIEI
   din 16 mai 2012
   de modificare a Deciziei 2008/589/CE de instituire a unui program specific de control și inspecție privind rezervele de cod din Marea Baltică
   (2012/262/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 95,
   întrucât:
   
               (1)
            
            
               Decizia 2008/589/CE a Comisiei (2) a instituit un program specific de control și inspecție aplicabil pe o perioadă de patru ani cu scopul de a asigura implementarea armonizată a planului multianual prevăzut de Regulamentul (CE) nr. 1098/2007 al Consiliului (3) pentru rezervele de cod din Marea Baltică și pentru unitățile piscicole de exploatare a rezervelor respective.
            
         
               (2)
            
            
               Recomandările științifice recente din partea Consiliului Internațional pentru Explorarea Apelor Maritime (ICES) sugerează faptul că este posibil ca o parte semnificativă a pescuitului de somon din Marea Baltică să fi fost raportată cu greșeli, ceea ar putea avea grave consecințe negative asupra statutului acestei rezerve.
            
         
               (3)
            
            
               Programul specific de control și inspecție este necesar pentru organizarea cooperării operaționale dintre statele membre vizate și pentru a permite Agenției Comunitare pentru Controlul Pescuitului să organizeze planurile de desfășurare comune, în conformitate cu articolul 9 din Regulamentul (CE) nr. 768/2005 al Consiliului (4).
            
         
               (4)
            
            
               În vederea asigurării continuității implementării armonizate a planului multianual prevăzut de Regulamentul (CE) nr. 1098/2007, programul specific de control și inspecție trebuie prelungit pentru o perioadă de un an.
            
         
               (5)
            
            
               Comisia a adoptat o propunere de regulament al Parlamentului European și al Consiliului de instituire a unui plan multianual pentru stocurile de somon din Marea Baltică și pentru pescuitul care le exploatează (5). Până la intrarea în vigoare a acestui regulament, este necesar să se abordeze eventualele greșeli de raportare semnalate de ICES.
            
         
               (6)
            
            
               Pentru a se aborda eventualele greșeli de raportare privind pescuitul care exploatează rezervele de somon din Marea Baltică, este necesar să se includă respectivele rezerve în acest program specific de control și inspecție.
            
         
               (7)
            
            
               Prin urmare, Decizia 2008/589/CE trebuie modificată în consecință.
            
         
               (8)
            
            
               Măsurile prevăzute de prezenta decizie au fost stabilite de comun acord cu statele membre în cauză.
            
         
               (9)
            
            
               Măsurile prevăzute de prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   Decizia 2008/589/CE se modifică după cum urmează:
   
               1.
            
            
               Titlul se înlocuiește cu următorul text:
            
         
               2.
            
            
               Articolul 1 se înlocuiește cu următorul text:
               „Articolul 1
               Obiectul
               Prezenta decizie instituie un program specific de control și inspecție pentru a se asigura:
               
                           (a)
                        
                        
                           punerea în aplicare armonizată a planului multianual prevăzut de Regulamentul (CE) nr. 1098/2007 pentru rezervele de cod din Marea Baltică și pentru unitățile piscicole de exploatare a rezervelor respective; și
                        
                     
                           (b)
                        
                        
                           controlul și inspecția armonizate ale unităților piscicole care exploatează rezervele de somon din Marea Baltică.”
                        
                     
         
               3.
            
            
               Articolul 2 se înlocuiește cu următorul text:
               „Articolul 2
               Domeniul de aplicare
               (1)   Programul specific de control și inspecție se aplică în cazul controlului și inspectării:
               
                           (a)
                        
                        
                           activităților de pescuit desfășurate de către navele menționate la articolul 2 din Regulamentul (CE) nr. 1098/2007 și de către navele de pescuit indiferent de lungimea acestora angajate sau care este probabil să fie angajate în capturarea somonului;
                        
                     
                           (b)
                        
                        
                           toate activitățile conexe, inclusiv debarcarea, cântărirea, comercializarea, transportul și depozitarea produselor pescărești, precum și înregistrarea debarcărilor și vânzărilor.
                        
                     (2)   Programul specific de control și inspecție se aplică pe o perioadă de cinci ani.”
            
         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 16 mai 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 343, 22.12.2009, p. 1.
   
      (2)  JO L 190, 18.7.2008, p. 11.
   
      (3)  JO L 248, 22.9.2007, p. 1.
   
      (4)  JO L 128, 21.5.2005, p. 1.
   
      (5)  COM/2011/470 final – 2011/0206 (COD).